Skallagrímsmenn eru komnir í áttaliða úrslit í bikarkeppni KKÍ og Lýsingar . Þeir þurftu að hafa mikið fyrir því að leggja að velli ungt og sprækt lið FSu frá Selfossi og nágrenni . Leikurinn fór fram í Fjósinu í Borgarnesi sl. laugardag og lauk með sigri Skallagríms 91 : 80 . Heimamenn byrjuðu afar illa í leiknum , voru komnir undir 0 : 9 strax í byrjun og þá strax ljóst í hvað stefndi . Úrvalsdeildarliðs Skallagríms þurfti að hafa fyrir hlutunum gegn liðinu úr 1. deildinni . Borgnesingar sigruðu FSu í Fjósinu nú rétt í þessu , lokatölur voru 91 - 80 . Sunnanmenn börðust af krafti allan leikinn með Árna Ragnarsson í broddi fylkingar , en Borgnesingar unnu sig engu að síður hægt og bítandi inn í leikinn og höfðu forystu að loknum fyrsta leikhluta , 19 - 15 . Darell Flake hitti vel fyrir heimamenn og Hafþór Gunnarsson fyrirliði kom einnig af krafti inn í leikinn og var óragur við að keyra á hina ungu og óreyndu sunnanmenn . Staðan í hálfleik var 48 : 40 fyrir Skallagrím . Í þriðja leikhluta héldu heimamenn forustu á bilinu 10 - 15 stigum , þökk sé sterkum leik Alain Fall sem prjónaði sig trekk í trekk í gegnum vörn gestanna . Sunnanmenn voru þó aldrei langt undan og náðu að minnka muninn niður í sex stig undir lok þriðja leikhluta , 61 : 67 . Þeir bættu síðan um betur strax í byrjun fjórða leikhluta , en þá komu tveir þristar í röð frá Pétri Már Sigurðssyni í liði Skallagríms . Munurinn þá kominn aftur upp í 10 stig og þar með var grunnur að góðum sigri lagður . Hjá Skallagrími var Darrel Fall stigahæstur með 22 stig og 16 fráköst . Hafþór Gunnarsson skoraði 20 , Allan Fall 17 og Milojica Zetovic 10 . Hjá FSu voru þeir Árni Ragnarsson og Matthew Hammer stigahæstir með 23 stig hvor og Ari Gylfason skoraði 12 .